**Anine Stang** (født 25. februar 1985 i Oslo) er en norsk popsanger og låtskriver.

Bakgrunn
--------

Som barn spilte Stang i flere barnemusikaler og barne- og ungdomsserier, blant annet i *Midt i smørøyet* på NRK. Hun skrev sin første låt da hun var ti år, og som 15-åring fikk hun platekontrakt med Sony Music Entertainment, men valgte senere å bryte kontrakten på grunn av uoverensstemmelser. Da hun var 14 år ble hun diagnostisert med rygglidelsen skoliose. Fra 14- til 16-årsalderen måtte hun gå med et hardplastkorsett for å forhindre at ryggen skulle kurve seg enda mer, og fikk beskjed av legene at hun måtte slutte med sang og dans.

Etter å ha gått musikk/dans/drama-linjen ved Fagerborg videregående skole flyttet hun til New York, der hun studerte filmskuespill ved New York Film Academy sommeren 2004. I 2005 kom hun, som den andre nordmann i historien, inn på låtskriverskolen MusikMakarna i Sverige.

Karriere
--------

Hun startet et band med blant annet Kim Nordbæk fra rockebandet Span. De kalte seg Million Dollar Baby, spilte på by:Larm i 2006, og varmet opp for Briskeby. I 2006 deltok hun i *Kjempesjansen* på NRK1 der hun konkurrerte mot blant andre Alexander Rybak. Hun gav ut sangen «Moments of Magic» på eget plateselskap, og fikk den listet[*klargjør*] på flere radiostasjoner. Sangen havnet på *Norsktoppen*.[] I *Kjempesjansen* vant hun en del penger, og i 2007 flyttet hun til Los Angeles.

### USA

I Los Angeles skaffet Stang seg band, og spilte blant annet på rockeklubben The Viper Room. Hun kom på annenplass i en rockekonkurranse i regi av radiostasjonen FM 98.7 i Los Angeles. Dommerne mente hun hadde konkurransens beste låt. I 2008 havnet Stang på bransjebladet *Music Connection* sin liste over «Hot 100 Unsigned Artists» i USA.

Bill Siddons, eks-manager for The Doors, var Stangs viktigste støttespiller og mentor i løpet av de tre årene i Los Angeles. Hun har skrevet låter med blant andre Richard Fortus, en studiomusiker som også har spilt med Guns N' Roses, og spiller gitar på hennes første single, «Trying You On».

### Tilbake i Norge

Etter tre år i Los Angeles ble hun tilbudt platekontrakt av Universal Music, og flyttet tilbake til Norge. Musikkvideoen til «Trying You On» lå lenge på Topp 10-listen på MTV og ble omtalt av kjendis-bloggeren Perez Hilton. Hun har varmet opp for a1 på Rockefeller og opptrådte på NRJ In the Park på 2010 foran 25 000 tilskuere på Norway Cup. Hun spilte på Sommerspillet i Arendal og deltok i sesong tre av *Zebra Grand Prix* i 2010.

I desember 2010 gav hun ut låten «Christmas Card» til Røde Kors der alle inntektene fra salget gikk til Røde Kors Ungdom. I 2011 deltok hun i *Det store korslaget* på TV 2.

I 2012 flyttet hun til Stockholm, startet sitt eget plateselskap, Electric Stardust, og gikk tilbake til sitt opprinnelige artistnavn, Anina. Hun slapp låten «Brain Break», første single fra det nye prosjektet i august 2012.

I 2013 deltok hun i Melodi Grand Prix i den 3. delfinalen med sangen «The Young».

Diskografi
----------

* 2006: «Moments of Magic» (single) (gitt ut under artistnavnene «Anine & Lasse»)
* 2010: «Trying You On» (single)
* 2010: «Dinnertime» (single)
* 2010: *Hits for Kids. vol 24* – «Trying You On» (samlealbum)
* 2010: «Christmascard» (single)
* 2011: «Dominoes» (single)
* 2012: «Brain Break» (single) under artistnavnet Anina
* 2013 «The Young» (single) MGP NORGE 2015
* 2017: «Badass Motherfucker» (single)
* 2020: «Rendezvous» (single)
* 2020: «WE GOT THE LOVE» (single)

Referanser
----------

1. 1 2  «Blir hun Norges nye USA-stjerne?». *seher.no* **(norsk)**. 16. juli 2008. Besøkt 4. oktober 2017. [*død lenke*]
2. ↑  «Anine Stang rammet av sjelden sykdom». *seher.no* **(norsk)**. 14. februar 2011. Besøkt 4. oktober 2017.
3. ↑  «- Jeg er imponert over henne». *Dagbladet.no* **(norsk)**. 2. juni 2010. Besøkt 4. oktober 2017.
4. 1 2  «- Jeg vet hun vil bli en stjerne». *seher.no* **(norsk)**. 10. september 2008. Arkivert fra originalen 6. juni 2010. Besøkt 4. oktober 2017.
5. ↑  Tyssebotn, Gaute. «Guns-gitarist med norsk jente». *Side2* **(norsk)**. Besøkt 4. oktober 2017.
6. ↑  «Kjendisblogger elsker norske Anine». *VG* **(norsk)**. Besøkt 4. oktober 2017.
7. ↑  «- Det er vondt å lese andres kommentarer». *seher.no* **(norsk)**. 22. desember 2010. Arkivert fra originalen 25. desember 2010. Besøkt 4. oktober 2017.
8. ↑  «Anina: 'Brain Break' » Scandipop.co.uk». *Scandipop.co.uk* **(engelsk)**. 17. august 2012. Besøkt 4. oktober 2017.
9. ↑  «- Det kan hende jeg må opptre naken». *seher.no* **(norsk)**. 31. januar 2013. Besøkt 4. oktober 2017.
10. ↑  «SONG: Anine Stang - 'Badass Motherfucker' » Scandipop.co.uk». *Scandipop.co.uk* **(engelsk)**. 29. september 2017. Besøkt 4. oktober 2017.
11. ↑  «SONG: Anine Stang - 'Rendezvous' » Scandipop.co.uk». *Scandipop.co.uk* **(engelsk)**. 6. oktober 2020. Besøkt 12. mars 2021.

Eksterne lenker
---------------

* (en) Offisielt nettsted Rediger på Wikidata

* (en) Anine Stang – kategori av bilder, video eller lyd på Commons Rediger på Wikidata
* (en) Anine Stang på Internet Movie Database Rediger på Wikidata
* (en) Anine Stang på Genius — sangtekster Rediger på Wikidata
* (en) Stang på YouTube